4. Σύνοδος Κορυφής Ευρωπαϊκής Ένωσης-Λατινικής Αμερικής και Καραϊβικής (ψηφοφορία) 
- Πριν από την ψηφοφορία επί της παραγράφου 16:
Emilio Menéndez del Valle
(ES) Κυρία Πρόεδρε, στο τέλος της παραγράφου 16, μετά την τελευταία γραμμή, η οποία έχει ως εξής "αύξηση των παγκοσμίων απειλών", προτείνω να προστεθεί το εξής: "αλλά και από την εμφάνιση σοβαρών και εκτεταμένων οικονομικών κρίσεων, στην ελάφρυνση ή επίλυση των οποίων συντελεί σημαντικά η περιφερειακή ολοκλήρωση".
(Το Σώμα εγκρίνει την προφορική τροπολογία)
- Πριν από την ψηφοφορία επί της παραγράφου 22, πρώτη περίπτωση:
Gabriela Creţu
(RO) Θα ήθελα να δεχτείτε την εισαγωγή στο κείμενο της παραγράφου 22, μετά την πρώτη γραμμή, όπου αναφέρεται η επίτευξη των Αναπτυξιακών Στόχων της Χιλιετηρίδας, της ακόλουθης τροπολογίας (θα την διαβάσω στα αγγλικά):
"και θα περιλαμβάνουν τη διάσταση του φύλου ώστε να ενισχύσουν τις γυναίκες και να υπερασπίσουν τα δικαιώματά τους"
(Το Σώμα εγκρίνει την προφορική τροπολογία)

{'language': 'el'}